b"\n_START_ARTICLE_\nAnna Nicole Smith\n_START_SECTION_\nBiografia\n_START_PARAGRAPH_\nEl seu pare va abandonar la llar, i la fam\xc3\xadlia va haver d'anar a viure amb la seva tia a Mexia (Texas). La seva vida va ser dif\xc3\xadcil i des de ben jove va haver d'alternar estudis i treball. Fent de cambrera a un bar va con\xc3\xa8ixer a qui seria el seu primer marit: un jove ajudant de cuina, Billy Smith. Es van casar l'any 1985, ella amb disset anys i ell amb tan sols setze. Un any despr\xc3\xa9s (1986), fruit d'aquest matrimoni, va donar a llum al seu primer fill, Daniel Wayne Smith. Al cap d'un any d'aquest naixement, es va separar del seu marit (1987), per\xc3\xb2 no es divorciaria fins al 3 de febrer de 1993, per a poder-se casar de nou._NEWLINE_Sent mare soltera va haver d'alternar diversos treballs per poder viure. De tots aquests treballs el que m\xc3\xa9s beneficis li va reportar va ser el de ballarina en el club de striptease Gigi de Houston, on treballava sota diversos pseud\xc3\xb2nims, ja que va arribar a con\xc3\xa8ixer el que finalment seria el seu segon marit, el ric empresari petrolier J. Howard Marshall. Es va casar el 27 de juny de 1994 als 26 anys; ell en tenia 89. _NEWLINE_El 6 de setembre de 2006 va donar a llum a una filla, Dannielynn Hope Marshall Stern, a Nassau, Bahames. En el registre civil apareix J. Howard Marshall com a pare de la criatura, malgrat haver mort m\xc3\xa9s de 10 anys abans, cosa que va portar controv\xc3\xa8rsia at\xc3\xa8s que l'her\xc3\xa8ncia del seu marit encara es trobava en litigi amb els fills anteriors del seu marit difunt._NEWLINE_El 10 de setembre del 2006, mor el seu primer fill Daniel Wayne Smith en circumst\xc3\xa0ncies encara no esclarides. _NEWLINE_El 8 de febrer de 2007, Anna mor\xc3\xad despr\xc3\xa9s de perdre el coneixement a l'hotel i casino Seminole Hard Rock Cafe, a Fort Lauderdale, Florida. El 18 de febrer de 2007, el cad\xc3\xa0ver d'Anna Nicole Smith va ser embalsamat._NEWLINE_Keoni Waxman va dirigir el mateix 2007 una pel\xc2\xb7l\xc3\xadcula biogr\xc3\xa0fica: The Anna Nicole Smith Story."